
                                                RAPORT DE SPECIALITATE
privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, str. C. Brediceanu nr.2 

	Prin adresa cu numărul CT2021-002956/14.07.2021, Uniunea Artiștilor Plastici Filiala Timișoara, solicită prelungirea contractului de comodat nr.8/10.10.2018, având ca obiect spațiul situat în imobilul din  Timișoara C. Brediceanu, nr.2 (ap.15 și boxă ), încheiat în baza HCLMT nr. 427/13.09.2018.
Precizăm faptul că solicitarea de prelungire a folosinței gratuite a fost  depusă în termenul de valabilitate al contractului de comodat nr.8/2018. Acest contract expiră la data de 09.10.2021.
Spațiul menționat are  suprafața de 64,73 m.p și este compus din apartamentul nr.15 și boxă, fiind înscris în cartea funciară nr.404563-C1-U25 - unitatea individuală nr.25(ap.15), număr de top 243/XV și unitatea individuală nr.20 (boxă) având CF 404563-C1-U20, cu număr top 243II/D, ambele în proprietatea Statului Român ,,în administrarea operativă ICRAL Timișoara’’ 
Spațiul este liber de sarcini și  a fost verificat de către  structurile  de specialitate, conform următoarelor adrese :
· Adresa: CT2021-0029561/15.09.2021  - a Biroului  Clădiri  Terenuri  
· Adresa: CT2021-002956/ 21.09.2021 a   Compartimentului Administrare Fond Funciar; 
· Adresa: CT2021 – 0029561/17.09.2021    a Serviciului Juridic ;   
	Spațiul atribuit către Uniunea Artiștilor Plastici Filiala Timișoara este înregistrat  în evidența patrimonială a Municipiului Timișoara, astfel : unitatea locativă nr.25(apartamentul 15) are   numărul de inventar 6981 și valoarea de inventar 119808lei, iar unitatea locativă U20-boxă are numărul de inventar 23058 și valoare de inventar 13756 lei .
	Având în vedere extrasul procesului verbal al ședintei din data de 16.09.2021,                   al  Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr. 12/26.06.2012 și modificată prin HCLMT nr. 122/13.04.2021, comisia a avizat favorabil solicitarea  Uniunii  Artiștilor Plastici Filiala Timișoara, de prelungire pe o perioadă de 3ani, a contractului de comodat nr.8/2018 , spațiul obiect al acestui contract fiind folosit pentru desfășurarea activității  de catre artistul plastic Toma Claudiu, membru al Filialei Timișoara a U.A.P. 
	 Prelungirea pe această durată a fost  motivată de investițiile realizate de către artistul ocupant al spațiului, membru al Uniunii Artiștilor Plastici Filiala Timișoara, în cuantum  de peste 10.000 euro, în spațiul despre care facem vorbire .
	Întrucât Uniunea Artiștilor Plastici - Filiala Timișoara are în continuare statutul de persoana juridică de utilitate publică, este oportună promovarea proiectului de hotărâre privind prelungirea contractului de comodat nr.8/2018, pentru spațiul situat în Timişoara, str. C. Brediceanu nr.2  .
           În temeiul  art. 129, aln.(2), litera c din Ordonaţa  de Urgenţă a Guvernului  nr. 57/2019, privind Codul administrativ;  
	În conformitate cu art.139, aln(3) litera g din Ordonaţa  de Urgenţă a Guvernului  nr. 57/2019, privind Codul administrativ;  
În conformitate cu  articolul 362, aln(2) din Ordonanţa de Urgenţă a Guvernului nr. 57/2019, privind Codul administrativ;
	Având  în vedere prevederile legale şi necesitatea continuării activităţii de către artistul plastic Toma Claudiu membru al Filialei Timișoara a Uniunii Artiștilor Plastici, apreciem faptul că proiectul de hotărâre privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA pentru spațiul situat în Timişoara, str. C. Brediceanu nr.2 , îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

